# Алманах на българската мода

### от Уикипедия, свободната енциклопедия

Тази статия се нуждае от подобрение.

Необходимо е: премахване на рекламните елементи. Ако желаете да помогнете на Уикипедия, просто щракнете на редактиране и нанесете нужните корекции.

"Алманах на българската мода"® е годишно издание за българска и чуждестранна мода с автор-съставител Любомир Стойков. Издава се от консултантска къща "От игла до конец". Досега са реализирани пет емисии, респективно за 2000, 2001, 2002, 2003 и 2004 години.

## [редактиране] Досегашни издания

Първите издания на “Алманах на българската мода”® получиха висока оценка на чуждестранни експерти и журналисти, според твърденията на автора му. Първият "Алманах на българската мода 2000" е представен официално на неговата промоция в Парк хотел Москва от проф. Иван Славов. Премиерите му са с благотворителен характер и са под патронажа на първата дама г-жа Зорка Първанова, която е и автор на предговора на алманаха. Със събраните средства от благотворителните разпродажби досега са учредявани стипендии за млади и талантливи дизайнери, подпомаган е Дома за деца, лишени от родителски грижи "Св. Иван Рилски" в София, отделяни са средства за кампанията за борба с рака на женската гърда, закупувана е видео и аудио техника за Факултета по журналистика и масова комуникация и за Националната художествена академия - специалност "Мода" и др.

## [редактиране] Цел на Алманаха

Алманаха е посветен на наши и чуждестранни създатели, производители и търговци на облекло, допълнения, парфюмерия, козметика, бижутерия и украшения, мебели и интериорен дизайн. Встъпителната авторова студия е анализ на най-важното в българския моден дизайн през изминалата година. Луксозният и многоцветен каталог представя с отделни статии, модна информация и илюстрации дизайнери, модни къщи, ателиета и фирми, производители, търговци и вносители на модни стоки, мебели и аксесоари.

## [редактиране] Философия и характер на изданието

“Алманах на българската мода”® има рекламно-справочен характер, затова основната отговорност за точността на данните в отделните статии е на представяните творци, фирми и предприятия. Изданието е двуезично – на български и на английски езици / паралелно /. Излиза от печат до края на месец октомври или началото на ноември всяка година.

## [редактиране] Технически и полиграфически параметри, дистрибуция

Формат А-4. Тираж 3000 екз. Обем 280 - 300 стр. Хартия - хромова. Корица 280 гр. /мат/ - ефектно разтваряща се, с допълнителни сгъвки. Хартия на тялото - 130 гр. /гланц/. Книговезка работа - лепен гръб плюс биговане. Многоцветен печат.

“Алманах на българската мода”® се пласира чрез съществуващата мрежа на книгоразпространението,подарява се на по-големите наши и чуждестранни библиотеки, както и се предлага на специалните щандове на търговски изложения, договаряния, прегледи на модата, изложби, панаири, чуждестранни културни центрове, бюрата и представителствата на авиолиниите и др. Той се разпространява също по световните модни изложения, прегледи и изяви.

## [редактиране] Външни препратки

- [http://www.almanac.fashion.bg/
- [http://lstoykov.fashion.bg
- [http://www.fashion.bg

## [редактиране] Използвана литература

- Стойков, Любомир. Алманах на българската мода 2003-2004. ИК "От игла до конец".С., 2003.
- Стойков, Любомир. Алманах на българската мода 2004-2005. ИК "От игла до конец".С., 2004.

Взето от „http://bg.wikipedia.org../../../%D0%B0/%D0%BB/%D0%BC/%D0%90%D0%BB%D0%BC%D0%B0%D0%BD%D0%B0%D1%85_%D0%BD%D0%B0_%D0%B1%D1%8A%D0%BB%D0%B3%D0%B0%D1%80%D1%81%D0%BA%D0%B0%D1%82%D0%B0_%D0%BC%D0%BE%D0%B4%D0%B0.html“.

Категории: Статии за редактиране | Мода

##### Views

- Статия
- Беседа
- Текуща версия

##### Търсене